**REPUBLIKA HRVATSKA**

**ŠIBENSKO - KNINSKA ŽUPANIJA**

 

 **GRAD DRNIŠ**

 **POVJERENSTVO ZA JAVNU NABAVU**

KLASA: 334-01/19-10/5

URBROJ: 2182/06-19-02

Drniš, 28. ožujka 2019. godine

Poziv se objavljuje na internetskim stranicama Naručitelja: [www.drnis.hr](http://www.drnis.hr/)

 ZAINTERESIRANIM GOSPODARSKIM SUBJEKTIMA

* svima

**POZIV NA DOSTAVU PONUDA**

 **u postupku nabave:**

***Usluga izrade i održavanja web stranica za potrebe provedbe projekta „NATURA DRNIŠ“***

**JN 07/19**

Drniš, ožujak 2019.

Sadržaj

[1. PODACI O NARUČITELJU 3](#_Toc4667273)

[2. OSOBE ZA KONTAKT 3](#_Toc4667274)

[3. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA 3](#_Toc4667275)

[4. EVIDENCIJSKI BROJ NABAVE 3](#_Toc4667276)

[5. VRSTA POSTUPKA NABAVE 3](#_Toc4667277)

[6. PROCIJENJENA VRIJEDNOST NABAVE 3](#_Toc4667278)

[7. VRSTA UGOVORA O NABAVI 4](#_Toc4667279)

[8. PREDMET NABAVE 4](#_Toc4667280)

[9. OPIS I OZNAKE GRUPE ILI DIJELOVA PREDMETA NABAVE 4](#_Toc4667281)

[10. KOLIČINA PREDMETA NABAVE 4](#_Toc4667282)

[11. TROŠKOVNIK 4](#_Toc4667283)

[12. MJESTO IZVRŠENJA 4](#_Toc4667284)

[13. ROK IZVRŠENJA 5](#_Toc4667285)

[14. RAZLOZI ISKLJUČENJA PONUDITELJA 5](#_Toc4667286)

[15. KRITERIJ ZA ODABIR GOSPODARSKOG SUBJEKTA (uvjeti sposobnosti) 5](#_Toc4667287)

[16. PRAVILA DOSTAVLJANJA DOKUMENATA 7](#_Toc4667288)

[17. VRSTA, SREDSTVO I UVJETI JAMSTVA 7](#_Toc4667289)

[18. OBLIK, SADRŽAJ I NAČIN IZRADE PONUDE 8](#_Toc4667290)

[19. NAČIN DOSTAVE PONUDE 9](#_Toc4667291)

[20. DOPUSTIVOST ALTERNATIVNIH PONUDA 9](#_Toc4667292)

[21. VALUTA PONUDE I NAČIN IZRAČUNA CIJENE 9](#_Toc4667293)

[22. ROK, NAČIN I UVJETI PLAĆANJA 10](#_Toc4667294)

[23. ROK VALJANOSTI PONUDE 10](#_Toc4667295)

[24. KRITERIJ ZA ODABIR PONUDE 10](#_Toc4667296)

[25. DATUM, VRIJEME, MJESTO I NAČIN DOSTAVE PONUDA 10](#_Toc4667297)

[26. ROK ZA DONOŠENJE ODLUKE O ODABIRU 11](#_Toc4667298)

[27. BITNI UVJETI UGOVORA 11](#_Toc4667299)

[28. POSEBNE ODREDBE 11](#_Toc4667300)

[29. PRILOZI 11](#_Toc4667301)

Grad Drniš pokreće postupak jednostavne nabave usluge izrade web stranica za potrebe provedbe projekta „NATURA DRNIŠ“ za koji sukladno članku 12. Zakona o javnoj nabavi („NN“ broj 120/16) nije obvezan provesti jedan od postupaka propisan Zakonom, s obzirom da je procijenjena vrijednost nabave manja od 200.000,00 kn bez PDV-a. Nabava se provodi sukladno Pravilniku o provedbi postupka jednostavne nabave („Službeni glasnik Grada Drniša“, broj 02/17).

# PODACI O NARUČITELJU

GRAD DRNIŠ,

Trg kralja Tomislava 1, 22 320 Drniš,

OIB: 38309740312,

Tel: 022/888-830, Fax: 022/888-831, [www.drnis.hr](http://www.drnis.hr/) ,

Odgovorna osoba: mr.sc. Josip Begonja, gradonačelnik

# OSOBE ZA KONTAKT

Marina Brakus, oec.

tel: 022/888-836

e-mail: marina.brakus@drnis.hr zadužena za pitanja vezana za Poziv na dostavu ponuda

Ivana Sučić, dipl.oec.

tel: 022/888-845

e-mail: ivana.sucic@drnis.hr voditelj projekta

# POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA

Gospodarski subjekti s kojima je Naručitelj u sukobu interesa u smislu članka 76. i 77. Zakona o javnoj nabavi („NN“ broj 120/16), a vezano uz ovaj postupak nabave, Naručitelj ne smije sklapati ugovor o javnoj nabavi sa sljedećim gospodarskim subjektima (u svojstvu ponuditelja, člana zajednice i podugovaratelja):

KONAK d.o.o., Zadar, A. Hebranga 6D, OIB:54042795963

FAGUS d.o.o., Drniš, fra Joze Jerkovića 1, OIB: 36556925512

HRVATSKI TELEKOM, Zagreb, Ulica Roberta Frangeša Mihanovića 1, OIB: 81793146560.

# EVIDENCIJSKI BROJ NABAVE

JN 07/19

# VRSTA POSTUPKA NABAVE

Jednostavna nabava.

# PROCIJENJENA VRIJEDNOST NABAVE

49.600,00 kn bez PDV-a.

# VRSTA UGOVORA O NABAVI

Ugovor o nabavi usluga

# PREDMET NABAVE

Predmet nabave su usluge izrade i održavanja web stranica za potrebe provedbe projekta „NATURA DRNIŠ“, sukladno Projektnom zadatku (Prilog 4.):

1. dizajn i izrada internetske stranice za potrebe vidljivosti projekta *Natura Drniš – Održivi razvoj drniške prirodne baštine pod ekološkom mrežom Natura 2000*
2. dizajn i izrada internetske stranice za hostel putem koje bi se vršila rezervacija smještaja, a ujedno i promovirala lokacija miljevačkog platoa kao i prominska biciklističko-pješačka staza, te predstavila prirodna i ekološka baština Drniša, zajedno sa ostalom turističkom ponudom drniškog kraja

Usluga će se vršiti do 1. prosinca 2019. godine, odnosno do kraja provedbe Projekta.

# OPIS I OZNAKE GRUPE ILI DIJELOVA PREDMETA NABAVE

Nije dozvoljeno nuđenje po grupama ili dijelovima predmeta nabave.

# KOLIČINA PREDMETA NABAVE

Količina predmeta nabave je navedena Troškovniku (Prilog 2).

# TROŠKOVNIK

U Troškovniku su određene točne količine predmeta nabave.

Ponuditelji su u Troškovniku dužni za svaku stavku ispuniti jediničnu cijenu stavke i ukupnu cijenu stavke te cijenu ponude bez PDV-a (zaokruženo na dvije decimale).

Prilikom popunjavanja Troškovnika ponuditelj ukupnu cijenu stavke izračunava kao umnožak količine stavke i jedinične cijene stavke.

U cijenu ponude bez PDV-a moraju biti uračunati svi troškovi, uključujući posebne poreze, trošarine i carine, ako postoje, te popusti.

Ponuditelji su dužni u cijelosti popuniti troškovnik na izvornom predlošku, bez mijenjanja i nadopunjavanja izvornog teksta.

Ukoliko Ponuditelj ne ispuni Troškovnik u skladu sa zahtjevima ovog Poziva, promijeni tekst ili količine koje su navedene, smatrat će se da je takav Troškovnik nepotpun i nevažeći te će ponuda biti odbijena.

# MJESTO IZVRŠENJA

Uredski prostori Ponuditelja i po potrebi u uredskim prostorima Naručitelja.

# ROK IZVRŠENJA

S angažmanom se započinje po potpisu ugovora od obje strane.

Za uslugu opisanu u točci 2.A. definiran je rok izvršenja od 30 dana od potpisivanja ugovora.

Za uslugu opisanu u točci 2.B. definiran je rok izvršenja od 60 dana od potpisivanja ugovora.

Za izvršenje opisanih usluga u Projektnom zadatku definiran je rok 01.12.2019. odnosno do kraja provođenja projekta.

Angažman završava po izvršenju svih ugovornih obveza.

# RAZLOZI ISKLJUČENJA PONUDITELJA

**Obvezni razlozi isključenja:**

Javni Naručitelj obvezan je isključiti gospodarskog subjekta iz postupka jednostavne nabave u bilo kojem trenutku tijekom nabave ako utvrdi da postoje osnove za isključenje.

**Neispunjenje obveze plaćanja dospjelih poreznih obveza**

* + ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza.

Za potrebe dokazivanja okolnosti iz ove točke gospodarski subjekt je dužan u ponudi dostaviti:

***- potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.***

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti, gospodarski subjekt dostavlja:

***- izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.***

# KRITERIJ ZA ODABIR GOSPODARSKOG SUBJEKTA (uvjeti sposobnosti)

**15.1. Sposobnost za obavljanje profesionalne djelatnosti**

Ponuditelj mora svojoj ponudi priložiti dokaz o upisu u sudski, obrtni, strukovni ili drugi odgovarajući registar:

***- izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastana gospodarskog subjekta kojim se dokazuje da ne postoje osnove za isključenje iz ovog Poziva.***

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti, gospodarski subjekt dostavlja:

***- izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.***

Izvod ili izjava ne smiju biti stariji od 3 mjeseca računajući od dana objave Poziva na dostavu ponuda.

U slučaju podnošenja zajedničke ponude, svi članovi zajednice ponuditelja obavezni su pojedinačno dokazati postojanje sposobnosti.

**15.2. Dokaz stručne sposobnosti**

**Ključni stručnjak**

Ponuditelj će u sklopu svoje ponude predložiti jednu angažiranu osobu u svojstvu ključnog stručnjaka koji će biti zadužen za obavljanje usluga tijekom provedbe i komunicirati s Naručiteljem tijekom izvršenja ugovora obuhvaćenih usluga.

Minimalne potrebne kvalifikacije i profesionalno iskustvo ključnog stručnjaka:

* Minimalno 3 godine iskustva na poslovima izrade i održavanja web stranica
* Izvrsno poznavanje rada na računalu na Microsoft Office aplikacijama i aplikacijama za web i grafički dizajn
* Izrađene barem 2 web stranice složenosti jednake ili veće od one opisane u predmetu nabave

Kao dokaz navedenog ponuditelj prilaže životopis ključnog stručnjaka, te dokaze stručne sposobnosti (Ugovori s kontakt osobama uneseni u Popis referentnih poslova i/ili link na web lokaciju na Internet stranicu koju je ključni stručnjak samostalno izradio se smatraju zadovoljavajućim dokazom za stručne sposobnosti).

Popis se može dati na obrascu koji je Prilog 3. ovog Poziva.

Naručitelj može, ako je potrebno zatražiti od druge strane provjeru podataka.

# PRAVILA DOSTAVLJANJA DOKUMENATA

Sve dokumente koje javni Naručitelj zahtijeva Ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Prije donošenja Odluke o odabiru, javni Naručitelj **može** od najpovoljnijeg Ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika jednog ili više dokumenata koji su traženi ovim Pozivom na dostavu ponuda.

Za potrebe dostavljanja ovih dokumenata, Ponuditelju će se ostaviti primjereni rok (min. 5 dana od dana dostave zahtjeva).

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima ponuditelj mora dokazati da i dalje ispunjava uvjete koje je javni Naručitelj odredio u postupku jednostavne nabave.

Ako najpovoljniji Ponuditelj u ostavljenom roku ne dostavi sve tražene izvornike ili ovjerene preslike dokumenata, i/ili ne dokaže da i dalje ispunjava uvjete, Naručitelj će isključiti takvog Ponuditelja odnosno odbiti njegovu ponudu. U tom slučaju Naručitelj će ponovno izvršiti rangiranje ponuda prema kriteriju za odabir ponude ne uzimajući u obzir ponudu Ponuditelja kojeg je isključio odnosno Ponuditelja čiju je ponudu odbio te pozvati novog najpovoljnijeg Ponuditelja da dostavi traženo.

# VRSTA, SREDSTVO I UVJETI JAMSTVA

Neovisno o vrsti jamstva iz ove točke koje je javni naručitelj odredio, ponuditelj može dati novčani polog u traženom iznosu. Novčani polog može se uplatiti na:

HR3424070001809500006 OTP banka d.d.

s pozivom na broj HR68 7242-OIB

 (pod opis plaćanja upisati: jamstvo za ozbiljnost ponude)

Ako se odluči za opciju novčanog pologa, ponuditelj je dužan u elektroničkoj ponudi dostaviti dokaz o uplaćenom novčanom pologu na temelju kojeg se može utvrditi da je transakcija izvršena.

**Jamstvo za ozbiljnost ponude**

Ponuditelj je obvezan u ponudi priložiti jamstvo za ozbiljnost ponude u obliku bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (Narodne novine, broj 115/12 i 82/17) u sljedećem iznosu: 1.000,00 kn.

Naručitelj će naplatiti iznos jamstva za ozbiljnost ponude u sljedećim slučajevima:

• odustajanje ponuditelja od svoje ponude u roku njezine valjanosti,

• nedostavljanje ažuriranih popratnih dokumenata,

• neprihvaćanje ispravka računske greške,

• odbijanje potpisivanja ugovora o nabavi ili

• nedostavljanja jamstva za uredno ispunjenje ugovora.

Javni naručitelj određuje trajanje jamstva za ozbiljnost ponude sukladno roku valjanosti ponude, a gospodarski subjekt može dostaviti jamstvo koje je duže od roka valjanosti ponude.

U slučaju zajednice ponuditelja, Jamstvo za ozbiljnost ponude može glasiti na bilo kojeg člana zajednice ili da svaki član zajednice gospodarskih subjekata dostavi jamstvo za svoj dio garancije.

Jamstvo ne smije biti ni na koji način oštećen (bušenjem, klamanjem i sl.).

Naručitelj obvezan je vratiti ponuditeljima jamstvo za ozbiljnost ponude u roku od 10 (deset) dana od dana potpisivanja ugovora, odnosno dostave jamstva za uredno ispunjenje ugovora, a presliku jamstva obvezan je pohraniti.

Nedostatak jamstva za ozbiljnost ponude predstavlja, uvjet za odbijanje Ponuditelja.

**Jamstvo za uredno ispunjenje ugovora**

Ponuditelj je dužan dostaviti jamstvo za uredno ispunjenje ugovora za slučaj povrede ugovornih odnosa. Jamstvo mora glasiti na iznos od 10% (deset posto) ukupne vrijednosti ugovora bez PDV-a , a odabrani Ponuditelj mora ga dostaviti u trenutku potpisivanja ugovora s rokom važenja sve dok traju ugovorne obveze. Ponuditelj je dužan dostaviti jamstvo u obliku zadužnice ili bjanko zadužnice ovjerene od strane nadležnog tijela.

Ako se radi o zajednici ponuditelja, jamstvo može dostaviti bilo koji član zajednice ponuditelja u cjelosti ili parcijalno s drugim članom, ali pod uvjetom da jamstvo za uredno ispunjenje ugovora , u bilo kojem slučaju treba iznositi 10% (deset posto) od vrijednosti ukupno ugovorenih usluga bez PDV-a.

Neiskorišteno jamstvo za uredno ispunjenje ugovora o nabavi, vratit će se odabranom ponuditelju.

# OBLIK, SADRŽAJ I NAČIN IZRADE PONUDE

Ponuditelj se pri izradi ponude mora pridržavati zahtjeva i uvjeta iz ovog Poziva.

Poziv na dostavu ponuda Ponuditelj može preuzeti s internetskih stranica Grada Drniša [(www.drnis.hr)](http://www.drnis.hr/).

Ponuda treba biti popunjena prema uputama iz Poziva na dostavu ponuda.

Ponuda obvezno sadrži:

1. Ponudbeni list (Prilog 1.)

1. Popunjeni Troškovnik (Prilog 2.)
2. Popis referentnih poslova (Prilog 3.)

1. Dokumenti kojima Ponuditelj dokazuje da ne postoje razlozi isključenja

1. Ostalo traženo u ovom Pozivu na dostavu ponuda

Ponuda se izrađuje na način da čini cjelinu. Ponuda mora biti uvezana u cjelinu na način da se onemogući naknadno vađenje ili umetanje listova (npr. jamstvenikom).

Stranice ponude se označavaju brojem na način da je vidljiv redni broj stranice i ukupan broj stranica ponude.

Ponuda se dostavlja u izvorniku, papirnatom obliku, potpisana od strane odgovorne osobe Ponuditelja ili osobe koju je odgovorna osoba Ponuditelja pisanom punomoći ovlastila za potpisivanje ponude ( u tom slučaju uz ponudu se obvezno prilaže i punomoć za potpisivanje ponude).

Ponuda se piše neizbrisivom tintom.

# NAČIN DOSTAVE PONUDE

Zatvorenu omotnicu s ponudom Ponuditelj predaje neposredno ili preporučenom poštanskom pošiljkom s nazivom i adresom Naručitelja, nazivom i adresom Ponuditelja na adresu:

GRAD DRNIŠ

Trg kralja Tomislava 1

22320 DRNIŠ

s naznakom

„Ponuda- Usluga izrade internetskih stranica za potrebe provedbe projekta „NATURA DRNIŠ“, NE OTVARATI“

# DOPUSTIVOST ALTERNATIVNIH PONUDA

Alternativne ponude nisu dopuštene.

# VALUTA PONUDE I NAČIN IZRAČUNA CIJENE

Cijena ponude mora biti izražena u kunama (HRK).

Cijena ponude se izražava za pojedinačne stavke u troškovniku i zbirno za cjelokupan predmet nabave, bez poreza na dodanu vrijednost.

Porez na dodanu vrijednost iskazuje se zasebno iza cijene ponude.

Ukupna cijena ponude je cijena uvećana za porez na dodanu vrijednost.

Cijena ponude, porez na dodanu vrijednosti i ukupna cijena ponude upisuju se brojkama u troškovnik i ponudbeni list.

Cijena ponude je nepromjenjiva za čitavo vrijeme trajanja ugovora.

Cijena ponude se piše brojkama, a u cijenu ponude bez poreza na dodanu vrijednost su uračunati svi troškovi i popusti.

# ROK, NAČIN I UVJETI PLAĆANJA

Predujam je isključen, kao i traženje sredstava osiguranja plaćanja.

Plaćanje ugovorene cijene će se izvršiti u roku od 30 dana od ispostavljenog računa, na način:

* za uslugu iz točke 2.A. - 45% nakon izrade i puštanja u rad web stranice uz suglasnost Naručitelja na izgled i funkcionalnost
* za uslugu iz točke 2.B. - 45% nakon izrade i puštanja u rad web stranice uz suglasnost Naručitelja na izgled i funkcionalnost
* za uslugu 2.A. - 5% nakon provedbe projekta
* za uslugu 2.B. - 5% nakon provedbe projekta.

Ukupna plaćanja ne smiju premašiti cijenu navedenu u ponudi, odnosno u ugovoru koji će biti potpisan sa odabranim ponuditeljem.

# ROK VALJANOSTI PONUDE

Rok valjanosti ponude je minimalno 60 dana od krajnjeg roka za dostavu ponuda.

Rok valjanosti ponude mora biti naveden u ponudbenom listu.

# KRITERIJ ZA ODABIR PONUDE

Valjana ponuda s najnižom cijenom. Ako dvije ili više valjanih ponuda imaju istu ponuđenu cijenu, Naručitelj će odabrati ponudu koja je zaprimljena ranije.

# DATUM, VRIJEME, MJESTO I NAČIN DOSTAVE PONUDA

Rok za podnošenje ponuda je **05.04.2019. godine do 12:00 sati,** bez obzira na način dostave (osobno ili poštom), na adresu:

GRAD DRNIŠ

Trg kralja Tomislava 1

22 320 DRNIŠ

Otvaranje ponuda nije javno.

# ROK ZA DONOŠENJE ODLUKE O ODABIRU

15 dana od isteka roka za dostavu ponuda.

# BITNI UVJETI UGOVORA

- predmet ugovora,

- cijena usluge i način plaćanja,

- rok ispunjenja ugovora,

- ugovaranje dostave traženih jamstava sukladno Pozivu,

- prava i obveze ugovornih strana,

- ostali uvjeti koji će sukladno odredbama ovog Poziva, Zakonu o obveznim odnosima, te ostalim relevantnim propisima biti ugovoreni ugovorom o nabavi usluga.

# POSEBNE ODREDBE

Na ovaj postupak ne primjenjuje se Zakon o javnoj nabavi („NN“ broj 120/16).

Na odluku o odabiru najpovoljnije ponude žalba nije dopuštena.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

# PRILOZI

PRILOG 1.

**PONUDBENI LIST**

**Predmet nabave: JN 07/19 – *Usluga izrade web stranica za potrebe provedbe projekta „NATURA DRNIŠ“***

1. **NARUČITELJ**

GRAD DRNIŠ

Trg kralja Tomislava 1, 22320 Drniš

OIB: 38309740312

Odgovorna osoba: mr.sc. Josip Begonja, gradonačelnik

1. **PONUDITELJ**

|  |  |
| --- | --- |
| Zajednica gospodarskih subjekata (zaokružiti) \*  | DA NE   |
| Naziv i sjedište ponuditelja /zajednice ponuditelja (nepotrebno precrtati:  |   |
| Adresa ponuditelja:  |   |
| Odgovorna osoba :  |   |
| Osoba za kontakt:  |   |
| Broj telefona:  |   |
| Adresa e-pošte:  |   |
| OIB / Nacionalni identifikacijski broj prema zemlji sjedišta gospodar. subjekta:  |   |
| IBAN, banka:  |   |
| Ponuditelj je u sustavu PDV-a (zaokružiti):  | DA NE   |

**3.CIJENA PONUDE**

|  |  |
| --- | --- |
| **Cijena ponude** (bez PDV-a):  |   |
| **Iznos PDV-a:**  |   |
| **Cijena ponude** (s PDV-om):  |   |

**4. Rok valjanosti ponude**  je \_\_\_\_\_\_\_\_ dana od dana isteka roka za dostavu ponuda.

  **M.P.**

\_\_\_\_\_\_\_\_\_\_\_\_\_\_\_\_\_\_\_\_\_

 (Pečat i potpis ponuditelja)

U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2019.godine.

\*U slučaju zajednice gospodarskih subjekata popuniti Dodatak I ponudbenog lista

Dodatak I Ponudbenom listu1

**PODACI O ČLANOVIMA ZAJEDNICE GOSPODARSKIH SUBJEKATA**

Napomena:

Ovaj list se popunjava za svakog člana zajednice zasebno.

|  |  |
| --- | --- |
| NOSITELJ PONUDE  | ČLAN ZAJEDNICE GOSPODARSKIH SUBJEKATA  |

(nepotrebno precrtati)

|  |  |
| --- | --- |
| Naziv i sjedište:  |   |
| Adresa:  |   |
| Odgovorna osoba :  |   |
| Osoba za kontakt:  |   |
| Broj telefona/ Broj faksa:  |   |
| Adresa e-pošte:  |   |
| OIB / Nacionalni identifikacijski broj prema zemlji sjedišta gospodar. subjekta:  |   |
| IBAN, banka:  |   |
| Ponuditelj je u sustavu PDV-a (zaokružiti):  | DA NE  |
| Predmet - (dio ugovora koji će izvršavati pojedini član zajednice gospodarskih subjekata):  |   |
| Količina:  |   |
| Postotni dio:  |   |
| Vrijednost dijela ugovora koji izvršava pojedini član zajednice gospodarskih subjekata ponuditelja s PDV-om  |   |

*Član zajednice ponuditelja ovlašten za komunikaciju s naručiteljem:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#

**M.P.**

 **PONUDITELJ:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Pečat i potpis ponuditelja)

 U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2019.godine.

1Ponudi se može priložiti više obrazaca, ovisno o broju članova zajednice subjekata

PRILOG 2.

**Naručitelj: Grad Drniš**

**Predmet nabave: Izrada web stranica za potrebe provedbe projekta „NATURA DRNIŠ“**

**Evidencijski broj nabave: JN 07/19**

**TROŠKOVNIK**

|  |  |  |  |  |  |
| --- | --- | --- | --- | --- | --- |
|  **R.br.**  | **Naziv**  | **Jed. mjere**  | **Količina**  | **Jedinična cijena**  | **Ukupno cijena**  |
| **1**  | **2**  | **3**  | **4**  | **5**  | **6=5\*4**  |
| **1.**  | Dizajn, izrada i održavanje internetske stranice za potrebe vidljivosti projekta *Natura Drniš – Održivi razvoj drniške prirodne baštine pod ekološkom mrežom Natura 2000* | **usluga**  | **1**  |  |  |
| **2.** | Dizajn, izrada i održavanje internetske stranice za hostel | **usluga**  | **1** |  |  |
|  **UKUPNO:**  |  |
|  **PDV 25%**  |  |
|  **SVEUKUPNO:**  |  |

U \_\_\_\_\_\_\_\_, dana \_\_\_\_\_\_\_\_2019.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 M.P. (ime i prezime ovlaštene osobe Ponuditelja)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis)

PRILOG 3.

**Naručitelj: Grad Drniš**

**Predmet nabave: Izrada web stranica za potrebe provedbe projekta „NATURA DRNIŠ“**

**Evidencijski broj nabave: JN 07/19**

**POPIS REFERENTNIH POSLOVA KLJUČNOG STRUČNJAKA**

**IME I PREZIME KLJUČNOG STRUČNJAKA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |
| --- | --- | --- |
| Redni broj | LINK NA WEB LOKACIJU | NAZIV I KONTAKT DRUGE UGOVORNE STRANE |
|  |  |  |
|  |  |  |
|  |  |  |
|  |  |  |
|  |  |  |

U \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 2019. godine

M.P. ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis osobe po zakonu ovlaštene za zastupanje)*

***Napomena:***

*Ovo je* ***predložak*** *popisa usluga, ali ponuditelj može sam kreirati svoj predložak koji mora imati sve rubrike kao i ovaj. U slučaju višeg broja ugovora od predviđenih rubrika Ponuditelj može popuniti onoliko koliko je potrebno. Ponuditelj mora priložiti Potvrde o uredno izvršenim ugovorima.*

PRILOG 4.

**PROJEKTNI ZADATAK**

**O PROJEKTU „NATURA DRNIŠ“:**

„Natura Drniš - Održivi razvoj drniške prirodne baštine pod ekološkom mrežom Natura 2000“ prijavljen je na poziv Promicanje održivog razvoja prirodne baštine, a financira se iz Operativnog programa Konkurentnost i Kohezija. Ukupna vrijednost projekta je 5.674.022,42 kn, a Ugovorom o dodjeli bespovratnih sredstava Gradu Drnišu je odobreno 4.765.774,50 kuna bespovratnih sredstava. Projektom “NATURA DRNIŠ“ potiče se održivi razvoj drniške prirodne baštine zaštićene ekološkom mrežom Natura 2000 i to putem razvoja

1) nove posjetiteljske infrastrukture (hostel, biciklističko-pješačka staza, sustav javnih bicikala) te

2) edukativno-interpretativnih sadržaja za veću educiranost posjetitelja i lokalnog stanovništva o drniškoj prirodnoj baštini, a sve u skladu s trendovima na tržištu i razvojnim strateškim dokumentima turističke valorizacije postojećih kapaciateta.

**ELEMENTI PROJEKTA**

Vidi **Tablica 1\_Prikaz projektnih aktivnosti i pokazatelja**

Projekt se odvija na području grada Drniša:

- u naselju Bogatići Miljevački, unutar lokaliteta ekološke mreže HR1000026 – Krka i okolni plato – područja očuvanja značajna za ptice (POP) te u neposrednoj blizini lokaliteta HR2000918 – Šire područje NP Krka – područja očuvanja značajnog za vrste i stanišne tipove (POVS).

- na potezu dugom 6 kilometara od naselja Lišnjak do planinarske kuće na Promini, unutar lokaliteta ekološke mreže HR1000026 – Krka i okolni plato – područja očuvanja značajna za ptice (POP).

**PREDMET NABAVE**

Usluga izrade i održavanja internetskih stranica odnosi se na:

1. Dizajn i izradu internetske stranice za potrebe vidljivosti projekta *Natura Drniš – Održivi razvoj drniške prirodne baštine pod ekološkom mrežom Natura 2000* na način da:
* Internetska stranica predstavlja centralno mjesto za informiranje i praćenje aktivnosti projekta „*Natura Drniš – Održivi razvoj drniške prirodne baštine pod ekološkom mrežom Natura 2000*“
* Izrada uključuje zakup prostora na poslužitelju na kojem će mrežna stranica biti pohranjena, a uz zakup prostora registrirat će se i Internet domena preko koje će se pristupati mrežnoj stranici.
* Izrada uključuje i instalaciju CMS sustava („content management system“), u koji će se unositi sadržaj mrežne stranice.
* Grafički predložak će biti izrađen na način da će se prikaz automatski prilagođavati veličini ekrana preko kojeg se pristupa mrežnoj strani („responsive web design“), što će mrežnu stranu činiti dostupnom i na svim mobilnim uređajima. Mrežna stranica mora biti jednostavna za upotrebu, a navigacija jasna i jednostavna.
* Korisnik mora moći brzo doći do sadržaja kojeg traži. Mrežna stranica biti će optimizirana kako bi pristup i kretanje kroz istu bio brz. Stranica će biti optimizirana sa pretraživače, sa adekvatnim naslovima, opisima i ključnim riječima (koji će biti dogovoreni tijekom izrade sa Naručiteljem). Stranica mora biti kompatibilna sa svim vodećim preglednicima (Chrome, Firefox, Safari, Edge, Internet Explorer.).
* Stranica mora imati i adekvatnu zaštitu samog sadržaja, ali i korisnika, što podrazumijeva zaštitu na poslužitelju i korištenje SSL certifikata. Također, na poslužitelju mora biti osigurana redovna izrada sigurnosnih (backup) kopija.
* U sklopu izrade mrežne stranice, izradit će se više odredišnih („landing“) stranica, a sadržaj mrežne strane biti će podijeljen u 2 kategorije:
	+ Osnovni podaci o projektu, svrha i ciljevi projekta, program unutar kojega se projekt realizira, projektne elemente i aktivnosti, te očekivane rezultate;
	+ Novosti, koje će se tijekom provedbe projekta redovno ažurirati kako bi se šira javnost informirala o samom tijeku provedbe.
* Izrada prijedloga tabova i site mape, izrada i grafičko oblikovanje vizualnih elemenata internetske stranice.
* Izrada site mape, izrada i grafičko oblikovanje vizualnih elemenata internetske stranice
* Ponuditelj je obvezan objaviti tekstove u suradnji sa Naručiteljem (lektorirane i korigirane) prema odobrenom site mapu.
* Internetska stranica mora zadovoljava sve uvjete vidljivosti iz *Uputa za korisnike u razdoblje 2014.-2020. Informiranje, komunikacija i vidljivost projekta* (Zagreb, svibanj 2015.)
* Odabrani izvršitelj usluge dužan je svemu surađivati sa Naručiteljem.
1. Dizajn i izrada internetske stranice za hostel
* Internetska stranica predstavlja centralno mjesto za informiranje i rezervaciju smještaja u hostelu u naselju Bogatići na Miljevcima.
* Izrada uključuje zakup prostora na poslužitelju na kojem će mrežna stranica biti pohranjena, a uz zakup prostora registrirat će se i Internet domena preko koje će se pristupati mrežnoj stranici.
* Izrada uključuje i instalaciju CMS sustava („content management system“), u koji će se unositi sadržaj mrežne stranice.
* Grafički predložak će biti izrađen na način da će se prikaz automatski prilagođavati veličini ekrana preko kojeg se pristupa mrežnoj strani („responsive web design“), što će mrežnu stranu činiti dostupnom i na svim mobilnim uređajima. Mrežna stranica mora biti jednostavna za upotrebu, a navigacija jasna i jednostavna.
* Korisnik mora moći brzo doći do sadržaja kojeg traži. Mrežna stranica biti će optimizirana kako bi pristup i kretanje kroz istu bio brz. Stranica će biti optimizirana sa pretraživače, sa adekvatnim naslovima, opisima i ključnim riječima (koji će biti dogovoreni tijekom izrade sa Naručiteljem). Stranica mora biti kompatibilna sa svim vodećim preglednicima (Chrome, Firefox, Safari, Edge, Internet Explorer.).
* Stranica mora imati i adekvatnu zaštitu samog sadržaja, ali i korisnika, što podrazumijeva zaštitu na poslužitelju i korištenje SSL certifikata. Također, na poslužitelju mora biti osigurana redovna izrada sigurnosnih (backup) kopija.
* Izrada prijedloga tabova i site mape, izrada i grafičko oblikovanje vizualnih elemenata internetske stranice.
* Ponuditelj je obvezan objaviti tekstove u suradnji sa Naručiteljem (lektorirane i korigirane) prema odobrenom site mapu uključujući i prijevode tekstova na engleski jezik.
* Izrada kalendara za rezervaciju smještaja s automatskim odgovorom o rezervaciji.
* Internetska stranica mora zadovoljavati sve uvjete vidljivosti iz *Uputa za korisnike u razdoblje 2014.-2020. Informiranje, komunikacija i vidljivost projekta.*
* Odabrani izvršitelj usluge dužan je svemu surađivati sa Naručiteljem.

Osim tekstova, Ponuditelj je dužan osigurati fotografije koje će se implementirati na internetskim stranicama.

**VRIJEME PRUŽANJA USLUGE**

* Usluga se obavlja do 01.12.2019., odnosno za cijelo vrijeme trajanja Projekta.

**REZULTATI KOJI MORAJU BITI OSTVARENI DA BI SE SMATRALO DA JE PONUDITELJ UREDNO IZVRŠIO USLUGU NABAVE**

* Izrađena internetska stranica hostela
* Izrađena web stranica projekta NATURA DRNIŠ